***ROMANIA***

***JUDETUL CALARASI***

***COMUNA MITRENI***

***NR. 5267/16.09.2021***

***RAPORT DE SPECIALITATE***

***privind aprobarea majorarii valorii contractuale (rest de executat) pentru obiectivul de investitie „Infiintare canalizare menajera cu statie de epurare in comuna Mitreni, judetul Calarasi”***

 *Avand in vedere prevederile legale ale OUG 15/2021 privind reglementarea unor masuri fiscal-bugetare pentru obiectivele/proiectele de investiţii finanţate, integral sau parţial, din fondurile publice prevăzute la art. 1 alin. (2) din* *Legea nr. 500/2002* *privind finanţele publice, cu modificările şi completările ulterioare, şi, respectiv, la art. 1 alin. (2) din* *Legea nr. 273/2006* *privind finanţele publice locale, cu modificările şi completările ulterioare, preţul contractelor de achiziţie publică/contractelor sectoriale de lucrări definite la art. 3 alin. (1) lit. m) din* *Legea achiziţiilor publice nr. 98/2016**, cu modificările şi completările ulterioare, la art. 3 alin. (1) lit. l) din* *Legea nr. 99/2016* *privind achiziţiile sectoriale, cu modificările şi completările ulterioare, respectiv la art. 3 pct. 13 din* *Ordonanţa de urgenţă a Guvernului nr. 114/2011* *privind atribuirea anumitor contracte de achiziţii publice în domeniile apărării şi securităţii, aprobată cu modificări şi completări prin* *Legea nr. 195/2012**, cu modificările şi completările ulterioare, aflate în derulare la data intrării în vigoare a prezentei ordonanţe, se ajustează, în condiţiile prezentei ordonanţe, prin actualizarea preţurilor aferente materialelor, prin aplicarea unui coeficient de ajustare, pentru a ţine seama de orice creştere sau diminuare a costului materialelor pe baza căruia s-a fundamentat preţul contractelor.*

*Ajustarea prevăzută la alin. (1) din OUG 15/2021 se aplică următoarelor contracte de achiziţie publică/contractelor sectoriale de lucrări aflate în derulare la data intrării în vigoare a prezentei ordonanţe:*

***a)*** *încheiate înainte de intrarea în vigoare a* *Legii nr. 98/2016**, cu modificările şi completările ulterioare, respectiv a* *Legii nr. 99/2016**, cu modificările şi completările ulterioare, definite potrivit legislaţiei achiziţiilor publice în vigoare la data încheierii;****b)*** *încheiate după data intrării în vigoare a* *Legii nr. 98/2016**, cu modificările şi completările ulterioare, respectiv a* *Legii nr. 99/2016**, cu modificările şi completările ulterioare, indiferent de durata de execuţie a acestora şi în cuprinsul cărora nu au fost prevăzute clauze de revizuire cu privire la preţ, potrivit prevederilor art. 221 alin. (1) lit. a) din* *Legea nr. 98/2016**, cu modificările şi completările ulterioare, respectiv potrivit prevederilor art. 236 din* *Legea nr. 99/2016**, cu modificările şi completările ulterioare;****c)*** *încheiate în temeiul prevederilor* *Ordonanţei de urgenţă a Guvernului nr. 114/2011**, aprobată cu modificări şi completări prin* *Legea nr. 195/2012**, cu modificările şi completările ulterioare, indiferent de durata de execuţie a acestora şi în cuprinsul cărora şi al documentaţiilor de atribuire iniţiale nu au fost prevăzute clauze de revizuire cu privire la preţ.*

*În vederea ajustării valorii solicitării de plată potrivit alin. (1) se utilizează următoarea formulă:*

*Va = C x Vo,*

*unde:*

*"Va" reprezintă valoarea ajustată a solicitării de plată, "C" reprezintă coeficientul de ajustare, iar "Vo" reprezintă valoarea solicitării de plată conform preţurilor prevăzute în oferta care a stat la baza încheierii contractului.*

*(7) Coeficientul de ajustare prevăzut la alin. (6) se calculează utilizând următoarea formulă:*

|  |  |  |
| --- | --- | --- |
| *C =*  | *(ICCM)n* *(ICCM)ian.2021*  | *x P + (1 - P),* |

*unde:*

*"P" reprezintă ponderea determinată în raport cu obiectul contractului, potrivit alin. (3), "ICCMn" reprezintă indicele de cost în construcţii pentru costul materialelor aferent lunii anterioare solicitării de plată pentru care există valori ale acestuia diseminate oficial, iar "ICCMian.2021" reprezintă indicele de cost în construcţii pentru costul materialelor aferent lunii ianuarie 2021. Pentru contractele de achiziţie publică/sectoriale de lucrări încheiate începând cu data de 1 februarie 2021, "ICCMian.2021" se asimilează indicelui de cost în construcţii pentru costul materialelor aferent lunii încheierii contractului.*

*Ca urmare a solicitarii transmisa de catre SC CONIZ ROMARG SRL ,reprezentata de catre Gheorghe Griguta , in calitatea sa de executant in contractul de executie nr.79/05.01.2017 avand ca obiectiv de investitie „Infiintare canalizare menajera cu statie de epurare in comuna Mitreni, Judetul Calarasi” , va rugam sa analizati si sa hotarati aprobarea actului aditional privind cresterea materialelor ,in virtutea OUG 15/30.08.2021.*

Red. Consilier achizitii publice

Chirnogeanu Ionela